પ્રવૃત્તિઓ થઈ ન શકે. જ્યારે અહીં તો આખું સર ખંભાતના અખાતના કાંઠે ઊભું કરાયું છે. બીજો ખતરો સતત આગળ વધતો દરિયો છે. મારા ગામ બાવળિયાળીમાં છેલ્લાં ૫૦ વર્ષમાં ૨૦ કિમી જમીન દરિયામાં જતી રહી છે. ધોલેરા પોર્ટના સરવૅ રિપોર્ટ મુજબ અહીં દરરોજ એક સેન્ટિમીટર જેટલો દરિયો જમીન તરફ આગળ વધે છે. અગાઉ આ જ કારણે ૧૯૬૭માં અહીંનું માંડવીપુરા ગામ આખું દરિયામાં જતું રહ્યું હતું. આ બધી બાબતોની જાણ છતાં સરકારની અહીં સર ઊભું કરવાની હઠ અનેક શંકા જન્માવે છે. બીજું કે, પર્યાવરણ વિભાગની મંજૂરી જે તે પ્રોજેક્ટ માટે ૫ વર્ષ માટે અપાતી હોય છે. પાંચ વર્ષ પૂર્ણ થયા બાદ ફરીથી તેની ચકાસણી કરીને મંજૂરી લેવી પડે.